Борис Младенов-Young
Старостта на никой не прощава…

chitanka.info

Старостта на никой не прощава.

Похитява младостта без жал.

Никой от прегръдката й здрава

до сега не се е отървал.

Титли, власт, богатство не признава,

ни молитвите на поп и крал;

повсеместно нейната поява

носи болка, мъка и печал.

Тя убива с бръчки красотата,

сее болести по своя път,

с тях разяжда тялото, душата,

паметта отнема… А твърдят,

че е привилегия голяма —

дълголетие без нея няма!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.